
แนวทางปฏิบัติโครงการส่งเสริมการปลูกไม้เศรษฐกิจในพื้นที่ปลูกไม้ยางพาราและพื้นที่เกษตรกรรม
ปีงบประมาณ พ.ศ. 2570
แผนงานยุทธศาสตร์สร้างการเติบโตอย่างยั่งยืน อนุรักษ์ ฟื้นฟู และป้องกันการทำลายทรัพยากรธรรมชาติ
ผลผลิต		โครงการป้องกันรักษาป่า พัฒนาและเพิ่มพื้นที่สีเขียว
กิจกรรมหลัก	ส่งเสริมการปลูกไม้เศรษฐกิจแบบครบวงจร
กิจกรรม		โครงการส่งเสริมการปลูกไม้เศรษฐกิจในพื้นที่ปลูกไม้ยางพาราและพื้นที่เกษตรกรรม
1. หลักการและเหตุผล
รัฐบาลได้กำหนดยุทธศาสตร์ชาติ 20 ปี (พ.ศ. 2561-2580) ยุทธศาสตร์ที่ 5 ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม มีเป้าหมายการพัฒนาที่สำคัญเพื่อนำไปสู่การบรรลุเป้าหมายการพัฒนาที่ยั่งยืนในทุกมิติทั้งด้านเศรษฐกิจ สังคม และสิ่งแวดล้อม ธรรมาภิบาล ความเป็นหุ้นส่วนความร่วมมือระหว่างกันทั้งภายในและภายนอกประเทศอย่างบูรณาการ แผนแม่บทภายใต้ยุทธศาสตร์ชาติ (พ.ศ. 2566-2580) (ฉบับแก้ไขเพิ่มเติม) ประเด็นที่ 18 การเติบโตอย่างยั่งยืน กำหนดสัดส่วนพื้นที่สีเขียว
ทุกประเภทต่อพื้นที่ทั้งประเทศ ไม่น้อยกว่าร้อยละ 55 แบ่งเป็น พื้นที่สีเขียวพื้นที่เป็นป่าธรรมชาติ ร้อยละ 35 พื้นที่ป่าเศรษฐกิจเพื่อการใช้ประโยชน์ ร้อยละ 15 และพื้นที่สีเขียวในเขตเมืองและชนบท รวมทั้งป่าในเมืองและชุมชนเพื่อการเรียนรู้พักผ่อนหย่อนใจ ร้อยละ 5 ในส่วนที่เกี่ยวข้องกับพื้นที่ป่าเศรษฐกิจเพื่อการ
ใช้ประโยชน์ กำหนดให้มีการส่งเสริมการปลูกป่าและไม้เศรษฐกิจและอุตสาหกรรมจากป่าปลูกแบบครบวงจร และนโยบายป่าไม้แห่งชาติ ด้านการใช้ประโยชน์ผลิตผลและการบริการจากป่าไม้และอุตสาหกรรมป่าไม้ กำหนดให้มีการส่งเสริมการปลูกไม้เศรษฐกิจทั้งในที่ดินของรัฐที่ได้รับการอนุญาตให้ใช้ประโยชน์ และในที่ดินกรรมสิทธิ์หรือสิทธิครอบครองที่มิใช่ของรัฐให้เพียงพอกับความต้องการใช้ไม้ และตอบสนองต่อการใช้ประโยชน์ทุกภาคส่วน รวมถึงส่งเสริมและสนับสนุนอุตสาหกรรมที่ใช้ผลิตผลจากป่าไม้ครบวงจรในทุกระดับ และพัฒนาเศรษฐกิจจากฐานทรัพยากรป่าไม้อย่างเหมาะสมและเป็นรูปธรรม
ประเทศไทยมีพื้นที่ปลูกยางพาราประมาณ 24.08 ล้านไร่ (สำนักงานเศรษฐกิจการเกษตร, 2565) และมีพื้นที่ใช้ประโยชน์ทางการเกษตร 149.25 ล้านไร่ (สำนักเศรษฐกิจการเกษตร, 2562) ซึ่งส่วนใหญ่
จะเป็นการปลูกพืชเชิงเดี่ยว จากปัญหาของภาคการเกษตรที่ผ่านมา พบว่า พืชเกษตรมีความเสี่ยงสูง ทั้งจากสินค้าที่ล้นตลาด ทำให้ราคาสินค้าการเกษตรตกต่ำ ศัตรูพืช โรคระบาด และเกษตรกรบางส่วนมีการเพาะปลูกพืชที่ไม่เหมาะสมกับสภาพของพื้นที่ ส่งผลให้การผลิตไม่มีประสิทธิภาพ เกษตรกรได้รับผลตอบแทนต่ำ ดังนั้น การส่งเสริมเกษตรกรให้ปลูกไม้เศรษฐกิจร่วมในพื้นที่ปลูกไม้ยางพาราและพื้นที่เกษตรกรรม จึงเป็นอีกแนวทางหนึ่งที่ช่วยลดปัญหาดังกล่าว และส่งเสริมให้มีการใช้ประโยชน์ที่ดินได้อย่างเต็มศักยภาพ 
ในการนี้ กรมป่าไม้ โดยสำนักเศรษฐกิจการป่าไม้  จึงได้จัดทำโครงการส่งเสริมการปลูก
ไม้เศรษฐกิจในพื้นที่ปลูกไม้ยางพาราและพื้นที่เกษตรกรรม เพื่อส่งเสริมให้เกษตรกรใช้ประโยชน์ที่ดินได้อย่างเต็มศักยภาพ ด้วยการปลูกไม้เศรษฐกิจเสริมเข้าไปในพื้นที่ ซึ่งเป็นการช่วยเพิ่มความหลากหลายของระบบนิเวศ และสร้างรายได้เสริมจากการจำหน่ายไม้ให้กับเกษตรกรผู้ปลูก อีกทั้งช่วยเพิ่มพื้นที่ป่าเศรษฐกิจของประเทศ
อีกทางหนึ่งด้วย



2. วัตถุประสงค์ของโครงการ
2.1 เพื่อส่งเสริมให้เกษตรกรใช้ประโยชน์ที่ดินอย่างเต็มศักยภาพด้วยการปลูกไม้เศรษฐกิจเสริมในพื้นที่
2.2 เพื่อเพิ่มผลผลิตไม้ให้เพียงพอต่อการใช้สอย และสร้างรายได้เสริมให้แก่เกษตรกรผู้ปลูก
2.3 เพื่อเพิ่มพื้นที่ป่าเศรษฐกิจของประเทศ
3. เป้าหมาย/ตัวชี้วัด
จำนวนพื้นที่ที่เข้าร่วมโครงการ 10,855 ไร่ 
4. คุณสมบัติของผู้เข้าร่วมโครงการ
4.1 เป็นบุคคลธรรมดา บรรลุนิติภาวะ 
4.2 มีสัญชาติไทย 
4.3 เป็นผู้มีกรรมสิทธิ์ หรือสิทธิครอบครองตามประมวลกฎหมายที่ดิน หรือเป็นผู้มีสิทธิ
ใช้ประโยชน์ในที่ดิน ทั้งนี้ กรณีที่ดินกรรมสิทธิ์หรือสิทธิครอบครองตามกฎหมาย ที่มีผู้ถือสิทธิ์มากกว่า 1 คน ให้เข้าร่วมโครงการได้เพียง 1 คน โดยต้องมีหนังสือยินยอมจากผู้ถือสิทธิ์ร่วมทั้งหมด
5. หลักเกณฑ์พื้นที่ที่เข้าร่วมโครงการ
5.1 ที่ดินที่เข้าร่วมโครงการ ต้องเป็นที่ดินที่มีกรรมสิทธิ์หรือสิทธิครอบครองตามประมวลกฎหมายที่ดิน หรือที่ดินที่รัฐอนุญาตให้ใช้ประโยชน์ประเภทใดประเภทหนึ่ง ดังต่อไปนี้
5.1.1 ที่ดินที่มีโฉนดที่ดิน โฉนดแผนที่ โฉนดตราจอง ตราจองที่ตราว่า “ได้ทำประโยชน์แล้ว” หนังสือรับรองการทำประโยชน์ (น.ส.3, น.ส.3 ก. และ น.ส.3 ข.) แบบหมายเลข 3 (ที่ออกภายหลังประมวลกฎหมายที่ดินใช้บังคับ) ใบจอง (น.ส.2 และ น.ส.2 ก) แบบแจ้งการครอบครองที่ดิน (ส.ค. 1)
กรณีโฉนดที่ดินและหนังสือรับรองการทำประโยชน์ หากผู้เข้าร่วมโครงการไม่ใช่เจ้าของที่ดิน จะต้องมีหลักฐานการเช่าซื้อ หรือการเช่า อย่างน้อยเป็นระยะเวลาไม่น้อยกว่า 5 ปี นับตั้งแต่วันที่ได้เข้าร่วมโครงการ พร้อมทั้งมีหนังสือยินยอมจากเจ้าของที่ดินให้นำที่ดินดังกล่าวเข้าร่วมโครงการได้
5.1.2 ที่ดินที่มีหนังสืออนุญาตให้เข้าทำประโยชน์ในเขตนิคมสรางตนเอง (น.ค.3) และหนังสือแสดงการทำประโยชน์ในที่ดินของนิคมสหกรณ์ (กสน.5) ตามกฎหมายว่าด้วยจัดที่ดินเพื่อการครองชีพ
5.1.3 ที่ดินในเขตปฏิรูปที่ดินตามกฎหมายว่าด้วยการปฏิรูปที่ดินเพื่อเกษตรกรรม
ที่มีหลักฐานการอนุญาต (ส.ป.ก.4-01, ส.ป.ก.4-01ก, ส.ป.ก.4-01ข, ส.ป.ก.4-01ค, ส.ป.ก.4-01ช)
โฉนดเพื่อการเกษตร หลักฐานการเช่า (ส.ป.ก.4-14ก) หลักฐานเช่าซื้อ (ส.ป.ก.4-18ข) หรือที่ดินดังกล่าว
ที่มีหลักฐานการโอนหรือการตกทอดทางมรดก
5.1.4 ที่ดินที่มีหนังสืออนุญาตให้ทำประโยชน์และอยู่อาศัยภายในเขตปรับปรุงป่าสงวนแห่งชาติ (สทก.1ก, สทก.2ก) หรือหนังสืออนุญาตให้ทำการปลูกป่าหรือไม้ยืนต้นภายในเขตปรับปรุงป่าสงวนแห่งชาติ (สทก.1ข) หรือหนังสืออนุญาตให้ปลูกสร้างสวนป่าหรือไม้ยืนต้นในเขตป่าสงวนแห่งชาติ (ป.ส.31)
5.1.5 ที่ดินตามโครงการจัดที่ดินทำกินให้ชุมชนตามนโยบายรัฐบาล ภายใต้คณะกรรมการ
นโยบายที่ดินแห่งชาติ (คทช.) ซึ่งเป็นพื้นที่ป่าสงวนแห่งชาติลุ่มน้ำชั้น 3, 4 และ 5 ก่อนมติคณะรัฐมนตรี
เมื่อวันที่ 30 มิถุนายน 2541 (กลุ่มที่ 1) ที่มีสมุดประจำตัวผู้ได้รับการคัดเลือกให้ทำกินในชุมชนตามนโยบาย
รัฐบาลในลักษณะแปลงรวม หรือมีชื่ออยู่ในบัญชีรายชื่อราษฎรที่คณะอนุกรรมการนโยบายที่ดินจังหวัด 
(คทช. จังหวัด) มีมติเห็นชอบและรับรองรายชื่อให้เป็นผู้ได้รับการจัดที่ดินทำกิน
5.1.6 ที่ดินที่มีใบอนุญาตตามกฎหมายว่าด้วยป่าไม้ให้ทำสวนป่า
5.2 ที่ดินที่จะขอเข้าร่วมโครงการ ต้องมีเนื้อที่ตั้งแต่ 1 ไร่ ขึ้นไป รวมทุกท้องที่/จังหวัด ไม่เกิน 50 ไร่ต่อราย 
5.3 ที่ดินที่เข้าร่วมโครงการ หากเคยได้รับการสนับสนุนตามโครงการอื่นๆ ของกรมป่าไม้ 
ต้องสิ้นสุดการสนับสนุนมาแล้วไม่น้อยกว่า 2 ปี ก่อนวันที่ยื่นคำขอเข้าร่วมโครงการ
5.4 การปลูกต้นไม้ในพื้นที่ที่เข้าร่วมโครงการ กำหนดจำนวน 50 ต้น/ไร่ โดยให้ดำเนินการปลูกตามความเหมาะสมของสภาพพื้นที่และให้เป็นไปตามหลักวิชาการ
6. กิจกรรมและแนวทางปฏิบัติ
6.1 การแต่งตั้งเจ้าหน้าที่ปฏิบัติงานตามโครงการ
สำนักจัดการทรัพยากรป่าไม้ท้องที่แต่งตั้งเจ้าหน้าที่ปฏิบัติงานเป็นเจ้าหน้าที่ส่งเสริม
ด้านป่าไม้รับผิดชอบโครงการส่งเสริมการปลูกไม้เศรษฐกิจในพื้นที่ปลูกไม้ยางพาราและพื้นที่เกษตรกรรม 
แล้วรายงานให้กรมป่าไม้ทราบ ภายในวันที่ 29 มกราคม 2570
6.2 การประชาสัมพันธ์และรับเกษตรกรเข้าร่วมโครงการ
6.2.1 ประชาสัมพันธ์ให้เกษตรกรในพื้นที่เป้าหมายรับทราบและเข้าใจถึงวัตถุประสงค์ 
และหลักเกณฑ์ของโครงการส่งเสริมการปลูกไม้เศรษฐกิจในพื้นที่ปลูกไม้ยางพาราและพื้นที่เกษตรกรรม 
อย่างชัดเจนก่อน และรับสมัครเกษตรกรที่มีพื้นที่ปลูกไม้ยางพาราและพื้นที่เกษตรกรรมเข้าร่วมโครงการ 
พร้อมทั้งตรวจสอบพื้นที่ โดยพิจารณาความเหมาะสมและศักยภาพของพื้นที่ เพื่อวางแผนและพิจารณา
แนวทางการส่งเสริมการปลูกไม้เศรษฐกิจ
6.2.2 จัดเตรียมกล้าไม้คุณภาพให้แก่เกษตรกร
     (1) สำนักจัดการทรัพยากรป่าไม้ พิจารณาดำเนินการจัดเตรียมกล้าไม้ตามระเบียบการใช้จ่ายงบลงทุน ค่าครุภัณฑ์ ที่ดินและสิ่งก่อสร้าง ตามจำนวนที่ปรากฏในแผนปฏิบัติงานในอัตรา 50 ต้น/ไร่ โดยจัดเตรียมกล้าไม้ให้เหมาะสมกับสภาพพื้นที่ปลูกและตรงตามความต้องการของผู้เข้าร่วมโครงการ 
พร้อมนัดหมายรับกล้าไม้ปลูกให้ทันตามฤดูกาล
    (2) จัดทำพิกัดสถานที่เพาะชำกล้าไม้หรือที่พักกล้าไม้ เพื่อการติดตามและประเมินผล ภายในวันที่ 30 เมษายน 2569
    (3) ให้จัดทำรายงานผลการจัดเตรียมกล้าไม้ และการแจกจ่ายกล้าไม้ให้ผู้ร่วมโครงการ 
แล้วรายงานให้กรมป่าไม้ทราบ ภายในวันที่ 3 ของเดือนถัดไป
    (4) เจ้าหน้าที่ส่งเสริมด้านป่าไม้กับผู้เข้าร่วมโครงการร่วมวางแผนการปลูกต้นไม้
ในพื้นที่ โดยคำนึงถึงความเหมาะสมกับสภาพพื้นที่และหลักวิชาการ เป็นหลักในการปฏิบัติ 
[bookmark: _Hlk84262841]6.2.3 การเข้าร่วมโครงการ
[bookmark: _Hlk84262744]     1) ให้ผู้มีความประสงค์จะเข้าร่วมโครงการ ยื่นคำขอที่สำนักจัดการทรัพยากรป่าไม้ 
ตามแบบ สย.1 พร้อมด้วยหลักฐานที่กำหนด




     (2) เมื่อได้รับคำขอ ให้เจ้าหน้าที่ทำการตรวจสอบคำขอ เอกสารประกอบคำขอ
ให้ครบถ้วนและดำเนินการตรวจสอบความเหมาะสมของสภาพพื้นที่ที่ขอสมัครเข้าร่วมโครงการ หากเห็นว่า
มีความเหมาะสมต่อการปลูกไม้เศรษฐกิจ ให้เสนอผู้อำนวยการสำนักจัดการทรัพยากรป่าไม้พื้นที่อนุมัติ
การเข้าร่วมโครงการ แล้วจัดทำทะเบียนเกษตรกรที่เข้าร่วมโครงการ ตามแบบ สย. 2 รายงานให้กรมป่าไม้ทราบ
6.2.4 ขั้นตอนการส่งเสริมและสนับสนุนผู้เข้าร่วมโครงการ 
[bookmark: _Hlk177645763]     (1) ให้เจ้าหน้าที่ผู้รับผิดชอบโครงการ ติดตามและกำกับให้ผู้เข้าร่วมโครงการดำเนินการปลูกและบำรุงรักษาต้นไม้ จำนวน 50 ต้น/ไร่ พร้อมทั้งดำเนินการให้คำแนะนำทางวิชาการ เกี่ยวกับการปลูกและบำรุงรักษาต้นไม้ การจัดการสวนป่า การใช้ประโยชน์ การตลาด และความรู้ด้านอื่น ๆ ที่เกี่ยวข้องแก่ผู้เข้าร่วมโครงการ แล้วรายงานผลให้กรมป่าไม้ทราบ ภายในวันที่ 31 สิงหาคม 2570 
(2) ให้เจ้าหน้าที่ดำเนินการบันทึกค่าพิกัดแปลงปลูกของผู้เข้าร่วมโครงการทุกมุมแปลงให้ครบถ้วน ตามแนวทางดังนี้ 
		   (2.1) กรณีปลูกไม้เศรษฐกิจเป็นแปลง บันทึกค่าพิกัดให้ครบทุกมุมหรือจุดเปลี่ยนแนวเขตของแปลงเชื่อมต่อแต่ละจุดเป็นรูปปิดล้อมพื้นที่เพื่อให้สามารถคำนวณพื้นที่ ตรวจสอบตำแหน่ง 
รวมถึงสามารถนำข้อมูลไปใช้ในระบบแผนที่สารสนเทศภูมิศาสตร์ (GIS) และการตรวจสอบสิทธิ์พื้นที่
ทางการเกษตรต่อไปได้

(ภาพตัวอย่างที่ 1 กรณีปลูกไม้เศรษฐกิจเป็นแปลง )

(ภาพตัวอย่างที่ 2 กรณีปลูกไม้เศรษฐกิจเป็นแปลง )

(ภาพตัวอย่างที่ 3 กรณีปลูกไม้เศรษฐกิจเป็นแปลง )
		 (2.2) กรณีปลูกไม้เศรษฐกิจเฉพาะบริเวณขอบแปลงหรือเป็นแถว การบันทึกค่าพิกัดให้ดำเนินการเก็บข้อมูลตามแนวพื้นที่ที่มีการเพาะปลูกจริง โดยกำหนดจุดเริ่มต้นเพื่อบันทึกค่าพิกัดตามแนวขอบเขตจากนั้นเชื่อมต่อจุดพิกัดเป็นรูปปิดล้อมพื้นที่ เพื่อให้สามารถคำนวณพื้นที่ ตรวจสอบตำแหน่ง รวมถึงสามารถนำข้อมูลไปใช้ในระบบแผนที่สารสนเทศภูมิศาสตร์ (GIS) และการตรวจสอบสิทธิ์พื้นที่ทางการเกษตรต่อไปได้

กรณีปลูกไม้เศรษฐกิจเฉพาะบริเวณขอบแปลงหรือเป็นแถว (ภาพตัวอย่าง กรณีปลูกไม้เศรษฐกิจเฉพาะบริเวณขอบแปลงหรือเป็นแถว)


6.2.5 การยกเลิกการเข้าร่วมโครงการ
 (1) กรณีผู้เข้าร่วมโครงการแจ้งขอยกเลิกการเข้าร่วมโครงการทั้งหมดหรือบางส่วน ให้ผู้อำนวยการสำนักจัดการทรัพยากรป่าไม้แต่งตั้งคณะกรรมการตรวจสอบข้อเท็จจริง จำนวน 3 คน 
โดยเป็นข้าราชการตำแหน่งประเภทวิชาการ ระดับปฏิบัติการ หรือตำแหน่งประเภททั่วไป ระดับปฏิบัติงาน
ขึ้นไป อย่างน้อย 1 คน แล้วจัดทำรายงานเสนอต่อผู้อำนวยการสำนักจัดการทรัพยากรป่าไม้เพื่อพิจารณา
สั่งการ ดังนี้
 (ก) หากมีเหตุผลอันสมควรหรือเป็นเพราะเหตุสุดวิสัย ให้สั่งยกเลิกโครงการ
ทั้งหมดหรือบางส่วน และบันทึกข้อมูลลงในทะเบียนเพื่อเป็นหลักฐาน โดยผู้เข้าร่วมโครงการไม่ต้องชดใช้ค่ากล้าไม้
 (ข) หากเหตุแห่งการขอยกเลิกโครงการ ไม่ได้เกิดจากเหตุสุดวิสัยหรือโดยไม่มีเหตุผลอันสมควร เป็นการทำให้ราชการเสียหาย ให้สั่งยกเลิกการเข้าร่วมโครงการทั้งหมดหรือบางส่วน 
และบันทึกว่า “ยกเลิกโดยไม่มีเหตุผลอันสมควร” ลงในทะเบียนเพื่อเป็นหลักฐาน และสั่งให้ผู้เข้าร่วมโครงการชดใช้ค่ากล้าไม้ 
หากผู้เข้าร่วมโครงการเสียชีวิต และได้แต่งตั้งผู้รับผลประโยชน์ไว้แล้ว แต่ผู้มีสิทธิ
รับผลประโยชน์ทุกลำดับนั้นสละสิทธิ ให้ถือว่าเป็นการยกเลิกโดยเหตุสุดวิสัยตาม (1) (ก) โดยไม่จำเป็นต้อง
ตั้งคณะกรรมการสอบข้อเท็จจริงก็ได้
(2) กรณีผู้เข้าร่วมโครงการไม่สามารถดำเนินการปลูกและบำรุงรักษาต้นไม้
ตามแนวทางปฏิบัติของโครงการที่กำหนดไว้ ให้สอบถามปัญหาอุปสรรคและให้เจ้าหน้าที่คำแนะนำ
การดำเนินงานแก่ผู้เข้าร่วมโครงการ หากผู้เข้าร่วมโครงการประสงค์ยกเลิกโครงการ ให้แนะนำดำเนินการตาม (1) 
ทั้งนี้ ให้รายงานผลการยกเลิกการเข้าร่วมโครงการ ให้กรมป่าไม้ทราบด้วย
[bookmark: _Hlk177650532]6.2.6 สำรวจข้อมูลความต้องการของผู้ที่สนใจจะเข้าร่วมโครงการ ในปีงบประมาณ พ.ศ. 2571  เพื่อใช้เป็นฐานข้อมูลประกอบการส่งเสริม แล้วรายงานให้กรมป่าไม้ทราบ ภายในวันที่ 30 กันยายน 2570

6.3 การติดตามและประเมินผล
[bookmark: _Hlk84262903]1) สำนักจัดการทรัพยากรป่าไม้ท้องที่ แต่งตั้งคณะทำงานติดตามและประเมินผลการปฏิบัติงาน วิเคราะห์ปัญหา อุปสรรคในการปฏิบัติงาน และแนวทางแก้ไขเสนอกรมป่าไม้
2) สำรวจความพึงพอใจของผู้เข้าร่วมโครงการ
6.4 การรายงานผลการปฏิบัติงาน
[bookmark: _Hlk84262945]6.4.1 รายงานผลการปฏิบัติงานและผลการเบิกจ่ายงบประมาณ (แบบ สสม.1-3) ภายในวันที่ 3 ของเดือนถัดไป
6.4.2 รายงานผลการแต่งตั้งเจ้าหน้าที่รับผิดชอบกิจกรรมโครงการและแต่งตั้งคณะทำงานติดตามและประเมินผลการดำเนินงาน ภายในวันที่ 29 มกราคม 2570
6.4.3 รายงานผลการจัดทำพิกัดสถานที่เพาะชำกล้าไม้ หรือที่พักกล้าไม้ ภายในวันที่ 30 เมษายน 2570
6.4.4 รายงานผลการจัดทำบัญชีกล้าไม้ และทะเบียนจ่ายกล้าไม้ ภายในวันที่ 3 ของเดือนถัดไป
6.4.5 รายงานสรุปทะเบียนเกษตรกรผู้เข้าร่วมโครงการ ตามแบบ สย.2 ภายในวันที่ 3 นับจากวันสิ้นไตรมาส
6.4.6 รายงานผลการให้คำแนะนำทางวิชาการ ภายในวันที่ 31 สิงหาคม 2570
6.4.7 รายงานสรุปผลการสำรวจความต้องการของผู้ที่สนใจเข้าร่วมโครงการในปีงบประมาณ พ.ศ. 2570 ภายในวันที่ 30 กันยายน 2570
6.4.8 รายงานสรุปผลการสำรวจความพึงพอใจของเกษตรกร และสรุปการติดตามผล
การดำเนินงาน พร้อมวิเคราะห์ปัญหา อุปสรรค และแนวทางแก้ไข ภายในวันที่ 30 กันยายน 2570
6.4.9 รายงานสรุปผลการดำเนินงานประจำปี 2570 เป็นไฟล์ดิจิทัล (PDF, Word) 
พร้อมรูปภาพกิจกรรม ในรูปแบบ QR Code ภายใน 15 วัน หลังจากสิ้นสุดปีงบประมาณ

